Tierra Santa on väidetavalt maailma esimene kristlik teemapark, mis on ehitatud peamiselt papist ja orienteeritud Jeesuse elu kajastamisele.  Jah, selline koht on BAs päriselt olemas ning nende tunnuslause on "Külasta Jeruusalemma Buenos Aireses 365 päeva aastas!" (või no midagi sarnast igatahes). Lõbustuspargis saad sa viia end kurssi Jeesuse eluga, saada osa pühast õhtusöömaajast, tunda kaasa ristil surevale Jeesukesele ning kõige tipuks näha, kuidas ta üles tõuseb. Peen värk, kas te ei leia? Mina muidugi ei saanud toona suuremat aru, kuna kogu üritus on loomulikult hispaania keeles.